Document ID: 31995R2810

ΚΑΝΟΝΙΣΜΟΣ (ΕΚ) αριθ. 2810/95 ΤΗΣ ΕΠΙΤΡΟΠΗΣ της 5ης Δεκεμβρίου 1995 για τη δασμολογική ταξινόμηση σφαγίων και μισών σφαγίων χοίρου και για την τροποποίηση του κανονισμού (ΕΟΚ) αριθ. 2658/87 του Συμβουλίου για δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 11 παράγραφος 4,
Εκτιμώντας:
ότι η ταξινόμηση των σφαγίων και των μισών σφαγίων χοίρου διαπιστώθηκε ότι δημιουργεί προβλήματα που απορρέουν από το γεγονός ότι ο ορισμός του διαχωρισμού του ολοκλήρου σφαγίου και του μισού σφαγίου στη δασμολογική και στατιστική ονοματολογία που καθιερώθηκε από τον κανονισμό (ΕΟΚ) αριθ. 2658/87 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 2588/95 της Επιτροπής (4), δεν αντιστοιχεί επακριβώς στις τεχνικές και εμπορικές πρακτικές 7 ότι ο ορισμός αυτός πρέπει να προσαρμοστεί προκειμένου να διασφαλιστεί ομοιόμορφη εφαρμογή των δασμών του κοινού δασμολογίου στον τομέα του χοιρείου κρέατος 7 ότι, σύμφωνα με το άρθρο 9 του κανονισμού (ΕΟΚ) αριθ. 2759/75, οι δασμοί του κοινού δασμολογίου εφαρμόζονται για τα προϊόντα για τα οποία υφίσταται κοινή οργάνωση της αγοράς στον τομέα του χοιρείου κρέατος 7 ότι, σε εφαρμογή των διατάξεων του άρθρου 15 παράγραφος 1 του κανονισμού (ΕΟΚ) αριθ. 2759/75, η δασμολογική ονοματολογία που απορρέει από τον εν λόγω κανονισμό περιλαμβάνεται στη συνδυασμένη ονοματολογία 7 ότι πρέπει, συνεπώς, αυτή να τροποποιηθεί 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή των δασμών στον τομέα του χοιρείου κρέατος θεωρούνται ως:
«Ολόκληρα σφάγια ή μισά σφάγια», κατά την έννοια των κωδικών ΣΟ 0203 11 10 και 0203 21 10, τα σφαγμένα κατοικίδια χοιροειδή αφαιματωμένα και κενά, από τα οποία έχουν αφαιρεθεί οι τρίχες και τα νύχια. Τα μισά σφάγια παίρνονται από το χωρισμό του ολόκληρου σφαγίου με τομή που περνά από κάθε αυχενικό, νωτιαίο και οσφυικό σπόνδυλο και από το ιερό οστούν, από ή κατά μήκος του στέρνου και την ισχιο-ηβική σύμφυση. Τα ολόκληρα σφάγια ή τα μισά σφάγια μπορούν να παρουσιάζονται με ή χωρίς το κεφάλι, τα πόδια, το περινεφρικό λίπος, τα νεφρά, τη γλώσσα ή το διάφραγμα. Τα μισά σφάγια μπορούν να παρουσιάζονται με ή χωρίς το νωτιαίο μυελό, το μυελό και τη γλώσσα. Τα ολόκληρα σφάγια και τα μισά σφάγια των θηλυκών χοιροειδών μπορούν να παρουσιάζονται με ή χωρίς μαστούς.
Άρθρο 2
Το παράρτημα Ι κεφάλαιο 2 συμπληρωματική σημείωση 2.Α.α) του κανονισμού (ΕΟΚ) αριθ. 2658/87 αντικαθίσταται από το ακόλουθο κείμενο:
«2.Α Θεωρούνται ως:
α) "Ολόκληρα σφάγια ή μισά σφάγια", κατά την έννοια των κωδικών ΣΟ 0203 11 10 και 0203 21 10, τα σφαγμένα κατοικίδια χοιροειδή, αφαιματωμένα και κενά, από τα οποία έχουν αφαιρεθεί οι τρίχες και τα νύχια. Τα μισά σφάγια παίρνονται από το χωρισμό του ολόκληρου σφαγίου με τομή που περνάει από κάθε αυχενικό, νωτιαίο και οσφυικό σπόνδυλο και από το ιερό οστούν, από ή κατά μήκος του στέρνου και από την ισχιο-ηβική σύμφυση. Τα ολόκληρα αυτά σφάγια ή τα μισά σφάγια μπορούν να παρουσιάζονται με ή χωρίς το κεφάλι, τα πόδια, το περινεφρικό λίπος, τα νεφρά, την ουρά ή το διάφραγμα. Τα μισά σφάγια μπορούν να παρουσιάζονται με ή χωρίς το νωτιαίο μυελό, το μυελό και τη γλώσσα. Τα ολόκληρα σφάγια και τα μισά σφάγια των θηλυκών χοιροειδών μπορούν να παρουσιάζονται με ή χωρίς μαστούς.».
Άρθρο 3
Ο παρών κανονισμός αρχίζει να ισχύει την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Δεκεμβρίου 1995.

Labels: 3
17
19
6